*Se også: Indre Fosen (valgkrets)*

Leksvik
Rein kloster i Rissa
Rissa kirke
**Indre Fosen** er en kommune på Fosen i Trøndelag. Indre Fosen består av de tidligere kommunene Rissa i Sør-Trøndelag og Leksvik i Nord-Trøndelag, som slo seg sammen til én kommune den 1. januar 2018, samtidig som Trøndelag ble slått sammen til ett fylke.

Den 1. januar 2020 ble også grenda Verrabotn i Verran kommune overført til Indre Fosen samtidig som resten av Verran ble slått sammen med Steinkjer.

Indre Fosen grenser mot Åfjord og Steinkjer i nord, Ørland i nordvest og Inderøy i nordøst, og mot Frosta, Trondheim, Orkland i Trondheimsfjorden.

Administrasjonssenteret i Indre Fosen er Årnset i tidligere Rissa kommune.

Geografi
--------

Fjølvikbotn i den sørlige enden av Storvatnet
Indre Fosen ligger på Fosenhalvøya, ved Trondheimsfjorden, opp til Stjørnfjorden mellom Ørland, Bjugn og Rissa. Området består av mye kupert landskapet, med topper opp i mot 600 moh. Ytre Skurvhatten er det høyeste punktet i kommunen, med sine 622,6 moh. Mellom Leksvik og Vanvikan ligger fjellet Kjerringklumpen, som med sine 602 moh var det høyeste punktet i Leksvik. I Indre Fosen ligger Fosens største innsjø, Storvatnet.

Samfunn
-------

### Utdanning

Det er 7 grunnskoler i Indre Fosen, hvorav en av dem er en privatskole, Skaugdalen montessoriskole. De andre er Fevåg/Hasselvika, Mælan, Stadsbygd, Testmann Minne, Vanvikan og Åsly skoler.

Det var to videregående skoler i kommunen, Leksvik videregående skole og Rissa videregående skole, som fra 2019 er slått sammen til Johan Bojer videregående skole.

### Politikk

*Se også: Liste over ordførere i Indre Fosen*
#### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 21,6 | +4,6 | 1 085 | +181 | 6 |  | 2 |
| Høyre | 17,7 | +4,8 | 889 | +204 | 5 |  | 1 |
| Senterpartiet | 16,8 | −9,4 | 843 | −546 | 5 | −5 | 2 |
| Kommunelista | 11,9 | −3,4 | 598 | −217 | 3 | −3 | 2 |
| Pensjonistpartiet | 10,4 | −1,8 | 520 | −128 | 3 | −1 | 1 |
| Fremskrittspartiet | 7,1 | +1,9 | 358 | +82 | 2 |  | 1 |
| Sosialistisk Venstreparti | 4,7 | +0,5 | 236 | +15 | 1 | −1 |  |
| Industri- og Næringspartiet | 3,4 | +3,4 | 169 | +169 | 1 | +1 |  |
| Kristelig Folkeparti | 3,1 | +0,3 | 155 | +5 | 1 |  |  |
| Miljøpartiet De Grønne | 1,6 | −1,3 | 80 | −75 |  | −1 |  |
| Rødt | 1,0 | +1,0 | 52 | +52 |  |  |  |
| Venstre | 0,7 | −0,6 | 33 | −34 |  |  |  |
| Valgdeltakelse/Total | 64,5 % | 5 048 | 27 | 9 |
| **Ordfører:** Oskar André Småvik (H) | **Varaordfører:** Raymond Balstad (Sp) |
| Merknader: Kilde:  |

#### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 26,2 | +6,9 | 1 389 | +392 | 10 | +1 | 2 |
| Arbeiderpartiet | 17,0 | -9,8 | 904 | -485 | 6 | -9 | 2 |
| Kommunelista | 15,3 | +15,3 | 815 | +815 | 6 | +6 | 1 |
| Høyre | 12,9 | -13,6 | 685 | -686 | 5 | -7 | 1 |
| Pensjonistpartiet | 12,2 | +7,0 | 648 | +378 | 4 | +2 | 2 |
| Fremskrittspartiet | 5,2 | -0,4 | 276 | -13 | 2 | -1 |  |
| Sosialistisk Venstreparti | 4,2 | +0,4 | 221 | +28 | 2 |  | 1 |
| Miljøpartiet De Grønne | 2,9 | +0,8 | 155 | +47 | 1 |  |  |
| Kristelig Folkeparti | 2,8 | -1,4 | 150 | -70 | 1 | -1 |  |
| Venstre | 1,3 | -3,0 | 67 | -154 |  | -2 |  |
| Andre |  | -2,4 |  | -123 |  |  |  |
| Valgdeltakelse/Total | 67,4 % | 5 332 | 37 | 9 |
| **Ordfører:** Bjørnar Buhaug (Sp) | **Varaordfører:** Steinar Saghaug (H) (til 15. mars 2021)deretter Knut Ola Vang (Ap) |
| Merknader: Kilde: valgresultat.no og Indre Fosen kommune |

### Tettsteder og bygder

Havna i Råkvåg
Vanvikan
Det ligger flere bygder og tettsteder i kommunen, blant annet Leksvik, Rissa, Vanvikan, Hasselvika, Stadsbygd, Hindrem, Seter, Fevåg og Råkvåg. Verrabotn i Verran kommune ble fra 1. januar 2020 en del av Indre Fosen kommune, mens resten av kommunen slås sammen med Steinkjer.

De fleste bygdene ligger langs Trondheimsfjorden.

Det var 8 kirker i Indre Fosen, Rissa kirke, Leksvik kirke, Stranda kirke, Stadsbygd kirke, Rein kirke, Hasselvika kirke, Ramsvik kirke og Frengen kapell. Fra 1. januar 2020 hører også Fines kirke i Verrabotn med i Indre Fosen. I tillegg lå Hindrum kirke på Hindrem i Leksvik. Denne ble revet i 1897, men ble bygd opp igjen i 2010, som en kopi av Haltdalen stavkirke.

Kultur
------

### Kommunevåpenet

Indre Fosens kommunevåpen er Leksviks gamle kommunevåpen. Det er i blått en innbøyd sølv spiss som ender i et kløverblad. Våpenet ble godkjent i 1990 som Leksviks kommunevåpen og ble tegnet av Einar H. Skjervold.

### Severdigheter

* Rein kloster
* Rein kirke
* Museet Kystens Arv
* Råkvåg med bryggerekker og kystkulturmiljø
* Rissaraset
* Rissa kirke
* Stadsbygd kirke
* Hasselvika kirke
* Ramsvik kapell
* Helleristningene på Stykket
* Serberhytta
* Våttån
* Amborneset
* Munken
* Leksvik kirke
* Stranda kirke
* Hindrum kirke
* Minnesmerke om Anders Solli
* Bjørnåa

Historie
--------

Hindrum kirke i Leksvik i 1890-årene
### Tidlig historie

Det finnes spor av menneskelig aktivitet fra tidlig i yngre steinalder, trolig for 5000–5500 år siden. Helleristningene på Stykket i Stadsbygd (elgfigurer) vitner om ei tid da menneskene i Trøndelag ennå levde av fiske og fangst, foruten sanking av skjell, planter og røtter. På Amborneset i Leksvik er det også funnet spor av mennesker fra bronse- og jernalderen, og muligens tilbake til steinalderen.

Ved hjelp av navneforsking kan en temmelig sikkert slå fast at det har bodd folk i kommunen fra før vikingtid (yngre jernalder). Eksempler her er navn som ender på vin og heim: Grenne (Granvin), Dæli (Dalvin), Askjem og Solem. Trolig var det stor folketilvekst her i tidlig vikingtid, noe alle «-stad» navna vitner om: Vemundstad, Fenstad, Hermstad, Baustad, Denstad. Navneforskinga forteller oss at det alt i vikingtid var fast bosetting omtrent i de samme områdene det bor folk i dag, over tusen år seinere.

### Middelalderen

Kong Sverres siste sjøslag som skjedde 8. juni 1198 sto på Strindfjorden like utenfor Hindrem i Leksvik. Sverres birkebeinerhær på 1 200 mann slo Nikolaus Arnessons baglerhær. De overlevende fra baglerhæren skal ha flyktet, men ble opphentet og drept av Sverres menn. På Amborneset står i dag et monument etter dette slaget. Monumentet ble reist og avduket i oktober 2005.

På slutten av middelalderen skal det også ha blitt bygd ei stavkirke på Hindrem som blir nevnt i Trondhjems reformats 1589, «Hindareims kirkja». Utover mot 1650-årene var denne kirke falleferdig og kirkebyggeren Ole Jonsen Hindrum ble engasjert til å reparerte den. Nytt tårn og spir sto ferdig i 1653, men man fryktet at kirka skulle falle sammen så man bestemte seg for å bygge ei helt ny kirke. Denne kirka sto ferdig i 1665 og var av laftet tømmer. Hindrum kirke skulle stå 1895 da den ble revet og tømret solgt til bygging av en bygård i Trondheim.

### Moderne historie

Tidligere Rissa kommune var et resultat av en kommunesammenslåing i 1964, da kommunene Rissa, Stadsbygd og Stjørna ble slått sammen til en storkommune. Leksvik har aldri hatt noen grenseendringer siden kommunen ble opprettet i 1837, før den ble slått sammen med Rissa i 2018.

### Rissaraset

Utdypende artikkel: Rissaraset

Rissaraset var et leirras i Rissa den 29. april 1978. Kvikkleireskredet er det største som rammet Norge på 1900-tallet da over 20 hus og gårdsbruk ble tatt av raset og én person, 32 år gamle Solvor Halten Eriksson, omkom.

Kjente personer fra Indre Fosen
-------------------------------

* Skule Bårdsson (1189–1240), første hertug i Norge
* Jens Amundsen Fenstad (1778–1825), henrettet falskmyntner
* Isak Kimoe (1854–1944), kunstmaler, kjemiingeniør
* Johan Bojer (1872–1959), forfatter
* Nils Waltersen Aasen (1878–1925), oppfinner, våpenutvikler
* Ole Ingebrigtsen Killingberg (O.I. Berg) (1880–1918), fotograf
* Nekolai Dahl (1880–1962), Fiskehandler og oppfinner
* Martin Adolf Salbubæk (1891–1946), stortingsmann
* Johan Moan (1900–1987), motstandsmann og etterretningsagent
* Lars Minsaas (1904–1986), musiker og komponist
* Kristoffer Rein (1912–1993), stortingsmann, fylkesordfører og bygdebokforfatter
* Boye Asbjørn Killingberg (1915–1993), musiker
* Kåre Nøstvold (1919–1981), motstandsmann
* Jens P. Bye (1920–1996), grunnlegger av Fosen Mekaniske Verksteder
* Arnold Selnes (1922–2014), oppfinner
* Anders Aune (1923–2011), politiker, fylkesmann i Finnmark
* Bjørn Lyng (1925–2006), forretningsmann, industrigründer og oppfinner
* Magne Sandøy (1935–2012), maler
* Villy Haugen (1944–), skøyteløpe
* Torvald Sund (1952–), forfatter
* Rita Westvik (1952–), programleder i NRK
* Asbjørn Hansen (etterforsker) (1955-), politietterforsker, deltaker i TV2-programmet Åsted Norge
* Gøran Sørloth (1962–), tidligere fotballspiller
* Rita Skjærvik (1974–), politiker (Ap)
* Espen Rian (1981–), tidligere kombinertløper
* Kristian Tettli Rennemo (1984–), langrennsløper

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  valgresultat.no
5. ↑  «Møte i kommunestyret 05.10.2023». Indre Fosen kommune.
6. ↑  «Ja til Indre Fosen kommune». Fosna-Folket.
7. 1 2 3  «Rissa kommune». lokalhistoriewiki.no.
8. ↑  «Rapport, arkeologiske undersøkelser Amborneset, Leksvik» (PDF). NTNU.
9. ↑  «Leksvik». Store norske leksikon.

Eksterne lenker
---------------

* Offisielt nettsted Rediger på Wikidata

* (en) Indre Fosen – kategori av bilder, video eller lyd på Commons Rediger på Wikidata

| * v
* d
* r
Trøndelag |
| --- |
| Trøndelag | Flatanger **·** Frosta **·** Frøya **·** Grong **·** Heim **·** Hitra **·** Holtålen **·** Høylandet **·** Inderøy **·** Indre Fosen **·** Leka **·** Levanger **·** Lierne **·** Malvik **·** Melhus **·** Meråker **·** Midtre Gauldal **·** Namsos **·** Namsskogan **·** Nærøysund **·** Oppdal **·** Orkland **·** Osen **·** Overhalla **·** Rennebu **·** Rindal **·** Røros **·** Røyrvik **·** Selbu **·** Skaun **·** Snåsa **·** Steinkjer **·** Stjørdal **·** Trondheim **·** Tydal **·** Verdal **·** Ørland **·** Åfjord | Norges flagg |
| Portal: Trøndelag |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** GeoNames **·** Sentralt stedsnavnregister
 |